Interindividuell+biologisk+variasjon

= = For alle biokjemiske analyser vil det finnes ulike variasjoner som påvirker analysesvarene. Disse variasjonene kan deles inn i ulike grupper;
 * Preanalytiske variasjoner – Variasjoner som inntreffer ved prøvehåndtering
 * Analytisk variasjon – Variasjoner som oppstår under analysering
 * Biologisk variasjon – Naturlige biologiske variasjoner

Biologisk variasjon deles videre inn i interindividuell biologisk variasjon og intraindividuell biologisk variasjon. Det har lenge vært klinisk observert at samme dose legemidler som gis til èn og samme pasient over lengre tid, kan ha en endret respons over tidsforløpet. Dette skyldes intraindividuelle biologiske variasjoner. Responsen kan også være ulik hvis samme type legemidler gis til ulike individer. Dette skyldes interindividuelle biologiske variasjoner, som er et uttrykk for naturlige forskjeller i analyttkonsentrasjoner mellom ulike personer i en gruppe.


 * Interindividuelle biologiske variasjoner: Forskjeller i gjennomsnittsverdier mellom enkeltindivider - (SDbb)/(CVbb).
 * Intraindividuelle biologiske variasjoner: Variasjon over tid for det enkelte individ - (SDbw)/(CVbw).

Eksempel på interindividuell biologisk variasjon er konsentrasjonen av jern, som kan variere mye fra person til person avhengig av kjønn, alder, diett, livsstil, menstruasjonssyklus og andre faktorer. Disse faktorene er det viktig å ta hensyn til under analyseringene på laboratoriet. Enkelte analyser er standardiserte for at variasjonen skal bli minst mulig. Måling av den interindividuelle variasjonen danner grunnmaterialet for referanseområdene til måling av ulike analytter.

Referanser:

1. Burtis, Ashwood og Bruns; ”//Tietz Fundamentals of Clinical Chemistry”// 2008, sixth edition 2. []  [12.10.12] 3. [] [17.04.13]

Fotnoter:

1) bb= biologiskvariasjon ”between” 2) bw= biologiskvariasjon ”within”